**Bucuresti, 03.06.2014**

COMUNICAT DE PRESA

### Pool-ul de Asigurare Împotriva Dezastrelor Naturale (PAID) a platit, de la inceputul anului 2014, daune in valoare de 358.380 lei

### In primele cinci luni din 2014, PAID a plătit daune în valoare de 358.380 lei (aproximativ 80.000 euro). De asemenea au fost avizate 204 dosare de dauna si au fost constituite rezerve de dauna in valoare de peste 1.500.000 lei (peste 330.000 euro). Cele mai mari despagubiri platite in acest an asiguratilor PAID au fost de 27.334 lei, 20.453 lei, respectiv 18.000 lei, platite in judetele Prahova si Galati.

### Va reamintim ca valoarea daunelor achitate de PAID in anul 2013 s-a ridicat la peste 473.400 lei ( peste 105.200 euro), cea mai mare dauna achitata fiind de peste 60.000 de lei (circa 14.000 euro), pentru o locuinta avariata din judetul Prahova, ca urmare a alunecarilor de teren.

\*\*\*

Despre PAID

*Pool-ul s-a constituit ca societate de asigurare în luna noiembrie 2009, prin efortul comun a 12 societati de asigurare (ABC Asigurari, Astra Asigurari, Carpatica Asig, Certasig, City Insurance, Credit Europe Asigurari, Euroins Romania, Generali, Grawe Romania, Groupama Romania, Gothaer Asigurari si Uniqa Asigurari), actionari PAID.*

*Pool-ul de Asigurare Împotriva Dezastrelor Naturale – PAID - este o componentă esențială a programului român de asigurare a catastrofelor, program gestionat de Ministerul Administrației și Internelor. Conform prevederilor legii, PAID administrează sistemul de asigurare obligatorie a locuințelor, care acoperă trei riscuri de bază specifice României - cutremur, inundații și alunecări de teren.Activitatea efectivă a PAID a început in luna februarie 2010, iar prima zi de emitere a asigurărilor obligatorii pentru locuinte a fost 15 iulie 2010.*

*Acoperirea PAID este una de tip prim risc și funcționează pe principiul solidarității, adică se aplică acelașii nivel de primă de asigurare pentru orice locuință, independent de gradul de vulnerabilitate specific acesteia. Primele de asigurare pentru PAD sunt de 20 de euro, pentru o sumă asigurată de 20.000 de euro, și de 10 euro, pentru o sumă asigurată de 10.000 euro.*